**Sablon Centropa oktatási anyag készítéséhez**

|  |
| --- |
| **Alapadatok** |
| *Projekt / Óraterv / Feladat címe: Katarina Löfflerova életrajz/ Hazatérés (60-65.oldal) 1x45 perc*  *Iskola: Általános iskola/középiskola*  *Város: Miskolc*  *Tanár(ok) neve:Ferenczi Zsombor, Csontos Adrienn, Békyné Csabai Éva* |
| **Résztvevő diákok** |
| *Diákok száma: 18 fő (3 csoport)*  *Életkor: 13-18 év*  *Évfolyam: 7-12. évfolyam – történelem, magyar irodalom, etika, osztályfőnöki óra* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  *Katarina Löfflerova életrajzából a „Hazatérés” rész eseményeinek tényszerű feldolgozása. A reintegráció problémái.*  *Milyen tantervi követelményekhez kapcsolódik az óraterv?*  *7. és 11. évfolyam Történelem Holokauszt feldolgozása;*  *7-8. és 11-12. évfolyam Etika és osztályfőnöki óra – Társas kapcsolatok, integráció, reintegráció.*  *7-12. évfolyam Magyar irodalom – szövegértés/erkölcsi kérdések a 20. század közepén.*  *Milyen tudást, ismeretet szereznek a diákok az óra során?*  *Történelem – fogalomismeret, kronológia, topográfia, szövegértés.*  *Etika – fogalomismeret, szociális kapcsolatok és érzékenység.*  *Milyen készségeik, kompetenciáik fejlődnek?*  *Szövegértés, lényegkiemelés, tér-idő tájékozódás, logikus gondolkodás, rendszerezés, véleménynyilvánítás, érzékenyítés, társas kapcsolati kompetenciák, IKT.* |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  *Centropa filmek -* [*https://www.centropa.org/hu/biography/lofflerova-katarina*](https://www.centropa.org/hu/biography/lofflerova-katarina)  *Történelmi atlasz*  *Tanár feladatlapok*  *Kahoot feladat:* [*https://create.kahoot.it/details/8c3e536f-1b3c-40ef-8fb1-179b0d9cf6f5*](https://create.kahoot.it/details/8c3e536f-1b3c-40ef-8fb1-179b0d9cf6f5) |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*   1. Ráhangolódás: Centropa kisfilm Katarina Löfflerováról – (5 perc) 2. Csoportalakítás: kisfilmből és az életrajzban megjelenő nevekből/helyszínekből (kapcsolódás-ráhangolás miatt) 5 csoportot alakítunk húzással. (2 perc) 3. Csoportfeladatok kiosztása. (3 perc) 4. A csoportok önállóan elolvassák a kapott szöveget és megoldják a feladatokat. (15 perc) 5. A megoldások prezentálása. (10 perc) 6. Visszacsatolás: Kahoot feladatsor a lezáráshoz. (5 perc) |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  *Megoldott feladatlapok. Empátia kialakulása. Véleménynyilvánítása. Személyes példán keresztüli történelmi ismeretek.* |
| **Dokumentáció** |
| *Csoportfeladatok:*   1. feladat: Tedd időrendbe az alábbi helyszíneket Katerina Löfflerova hazatérése kapcsán. (Kijelölt szövegrészlet: 60-65.o.dal az interjúból)  * Fürdő utcai lakás * Spedíciós iroda * Zsidó konyha * Hazatérők Hivatala * Dunai hajózás * Carlton kávéház   (Feladat megoldása: 1. Dunai hajózás, 2. Zsidó konyha, 3. Fürdő utca, 4. Carlton kávéház, 5. hazatérők Hivatala, 6. Spedíciós iroda)   1. feladat: Keress személyeket, akikkel Katarina a hazatérése során pozitív élményekben részesül. Röviden írd le a szituációt! (Legalább 3-5 db)   ( Feladat megoldása: Frieder rabbi, egy asszony a hajón, aki pénzt ad, idős néni a konyhán, a konyhai szakácsnők, barátnő az utcán, idegen asszony, aki zsebkendőt adott, Kalina László kabaretista, Kiss úr a pincér, Ladislav Löffler)   1. feladat: Hogyan segítenéd a hazatérőket, ha te egy korabeli döntéshozó lennél ? (pl. polgármester) 2. feladat: Összegzés – mindenki számára megbeszélés:   Mit tanultál ebből az órából? Elfogadóbb lettél-e másokkal? |
| **Értékelés** |
| *Hogyan fogod értékelni a diákok munkáját?*  *Szóbeli visszajelzés, önértékelés. Jól sikerült beszámolók után órai munka ötös.* |
| **Egyéb** |
| *Van-e bármi, amit hasznos tudnunk erről az óratervről?*  *Ez az óra internet kapcsolatot és Kahoot elérést/tabletet, okostelefont igényel.* |